Diari Oficial de la Generalitat Valenciana


Sumari del DOGV 6971, del 22-02-2013 (2013/1402)

Notificació de la sentència dictada en el juí verbal número 1677/2010.
----------------------------------------------------------------------

### Dades del document

Número de DOGV
:   6971

Data del DOGV
:   22-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1402


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el juí verbal número 1677/2010. [2013/1402]  
Juí verbal 001677/2010   
Part demandant: mercantil Catalana Occidente, SA.   
Part demandada: Leandro Sánchez López.   
Sobre: altres verbals.   
En el juí a què es fa referència s'ha dictat la resolució que, literalment, és com es diu:   
«Sentència número 216/2011  
Elx, 22 de setembre de 2011  
José Augusto Martínez Giner, jutge substitut del Jutjat de Primera Instància número 4 d'Elx, he vist estes actuacions de juí verbal, seguides davant d'este jutjat amb el número 1677 de l'any 2010, a instància de la mercantil Seguros Catalana Occidente, SA, de Seguros y Reaseguros, representada per la procuradora dels tribunals Irene Tormo Moratalla, i assistida pel lletrat Edmundo Cortés Font contra Leandro Sánchez López, declarat en situació processal de rebel·lia, sobre la reclamació d'una quantitat en exercici d'una acció de responsabilitat extracontractual, i amb base en la següent   
Dispositiva   
Estime totalment la demanda interposada per la mercantil Seguros Catalana Occidente, SA, de Seguros y Reaseguros, representada per la procuradora dels tribunals Irene Tormo Moratalla i assistida pel lletrat Edmundo Cortés Font, contra Leandro Sánchez López, declarat en situació processal de rebel·lia, i condemne Leandro Sánchez López a abonar a la mercantil Seguros Catalana Occidente, SA, de Seguros y Reaseguros la suma de 2.090,75 euros més els interessos legals, que es liquidaran de la forma establida en el fonament jurídic quint d'esta resolució judicial.   
En matèria de costes, cal ajustar-se al contingut del fonament jurídic sext d'esta resolució judicial.   
Forma d'impugnació: per mitjà d'un recurs d'apel·lació davant de l'Audiència Provincial d'Alacant (secció amb seu a Elx) (art. 455 de la Llei d'Enjudiciament Civil).   
El recurs s'ha de preparar a través d'un escrit que cal presentar en este Jutjat, en el termini de cinc dies hàbils comptadors des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 de la Llei d'Enjudiciament Civil) i justificant la constitució prèvia del depòsit corresponent en el compte de consignacions d'este Jutjat; sense estos requisits no s'admetrà a tràmit el recurs (DA 15a de la Llei Orgànica 1/2009, de 3 de novembre).  
Porteu l'original al llibre de sentències.  
Esta és la meua sentència, de la qual s'expedirà testimoniança perquè s'unisca a les actuacions, que pronuncie, mane i firme.  
Publicació. La sentència anterior ha sigut llegida i publicada pel jutge que la subscriu, mentres celebrava audiència pública, amb la meua assistència, el mateix dia de la seua data, de la qual cosa jo, el secretari, en done fe.»  
Atés que es desconeix el domicili o la residència actuals de la part demandada, per mitjà de provisió de la data, el jutge, de conformitat amb les disposicions dels articles 156.4 i 164 de la Llei 1/2000, d'Enjudiciament Civil, ha ordenat publicar este edicte en el Diari Oficial de la Comunitat Valenciana per a dur a efecte la diligència de notificació de la sentència.   
  
Elx, 28 de gener de 2013.- La secretària judicial: M.ª del Mar Garcerán Donate.